Document ID: 32004D0543

KOMISIJOS SPRENDIMAS
2004 m. birželio 30 d.
nustatantis galutinį Bendrijos tabako fondo lėšų, skirtų priemonėms finansuoti pagal reglamento (EB) Nr. 2182/2002 13 ir 14 straipsnius, paskirstymą valstybėms narėms 2004 metams
(pranešta dokumentu Nr. K(2004) 2411)
(2004/543/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 2075/92 dėl bendro žaliavinio tabako rinkos organizavimo (1), ypač į jo 14 straipsnio a punktą,
kadangi:
(1)
2002 m. gruodžio 6 d. Komisijos reglamento (EB) Nr. 2182/2002 13 ir 14 straipsniai, nustatantys išsamias Tarybos reglamento (EEB) Nr. 2075/92 taikymo Bendrijos tabako fondui taisykles (2), numato priemones, skatinančias pereiti prie kitos produkcijos. Šios priemonės turi būti finansuojamos iš Bendrijos tabako fondo, įsteigto pagal Reglamento (EEB) Nr. 2075/92 13 straipsnį.
(2)
Iš viso 2004 m. Bendrijos tabako fondo biudžetą sudaro 28,8 milijono eurų, iš kurių 50 % turi būti skiriama specifinėms priemonėms, kuriomis tabako gamintojai yra skatinami pereiti prie kitos produkcijos arba užsiimti kita ūkine veikla, kuriančia darbo vietas, taip pat su tuo susijusioms studijoms.
(3)
Pagal Reglamento (EB) Nr. 2182/2002 17 straipsnio 4 dalį ir 26 straipsnį iki 2004 m. birželio 30 d. 2004 metams turimi pinigai valstybėms narėms turi būti paskirstyti remiantis valstybių narių Komisijai pateiktais išankstiniais priemonių, kurioms prašoma paramos, finansavimo planais.
(4)
Šiame sprendime numatytos priemonės atitinka Tabako vadybos komiteto nuomonę,
PRIĖMĖ ŠĮ SPRENDIMĄ:
1 straipsnis
Galutinis Bendrijos tabako fondo lėšų, skirtų priemonėms finansuoti pagal Reglamento (EB) Nr. 2182/2002 13 ir 14 straipsnius, paskirstymas 2004 metams valstybėms narėms pateikiamas priede.
2 straipsnis
Šis sprendimas skirtas valstybėms narėms.
Priimta Briuselyje, 2004 m. birželio 30 d.

Labels: 15
17
6